Verlore ruimtevaarder wil huis toe komArgieffoto Ons almal ken teen dié tyd die vreemde e-posse wat jou versoek om ŉ klein bedraggie te betaal in ruil vir miljoene wat jy binne ŉ paar maande sal ontvang. Nou is daar ŉ splinternuwe weergawe van dié slenter: die lot van die arme Abacha Tunde – glo die eerste ruimtevaarder van Nigerië, wat onwetend aan boord ŉ geheime Sowjet-ruimtestasie agtergelaat is, toe die Sowjet-Unie, volgens die e-posboodskap, in 1990 ontbind is (dit was eintlik in 1991). Die webwerf Anorak het een van dié e-posse ontvang en dit gepubliseer. Volgens die boodskap het Tunde nog steeds sy salaris ontvang, en dit beloop tans $15 miljoen. Altesaam 20% kan aan jou behoort – indien jy bereid is om $3 miljoen te betaal vir ŉ retoervlug om Tunde te gaan haal. Hy het egter iemand anders se hulp nodig om die geld te betaal, aangesien die wet glo staatsamptenare verbied buitelandse rekeninge te bedryf. Daar was egter nog geen Nigeriër in die ruimte nie, en dit sou ook nie nodig wees om só lank in die ruimte te bly nie, aangesien daar intussen talle vragvlugte plaasgevind het. Volgens die e-pos is Tunde ook al 14 jaar in die ruimte, alhoewel hy al in 1990 gestrand is. Dis nie moontlik om te bepaal of die e-pos waarlik ŉ poging was om iemand om die bos te lei, en of dit moontlik net ŉ satire was nie. Die e-pos van die slenter wat aangestuur word Dit herinner aan Matt Damon se onlangse fliek, The Martian: